Μεταφράζοντας τον έμφυλο Άλλο για παιδιά: σχολιασμένη μετάφραση του Piratrans Carabarco από τα ισπανικά στα ελληνικά
Creators: name: Γεωργιάδου, Σοφία Κωνσταντίνου
Publisher: name: Aristotle University of Thessaloniki
Year: 2017
Subjects: μετάφραση παιδικής λογοτεχνίας
ισπανική παιδική λογοτεχνία
τρανς ζήτημα
translation of children’s literature
Spanish children’s literature
trans issue

description: Η παρούσα μεταπτυχιακή εργασία με τίτλο «Μεταφράζοντας τον έμφυλο Άλλο για παιδιά: σχολιασμένη μετάφραση του Piratrans Carabarco από τα ισπανικά στα ελληνικά» προέκυψε ως αποτέλεσμα της ερευνητικής διαδικασίας στα πλαίσια του προγράμματος μεταπτυχιακών σπουδών «Επιστήμες της Γλώσσας και του Πολιτισμού», κατεύθυνση «Μετάφραση, επικοινωνία και εκδοτικός χώρος» του Τμήματος της Ιταλικής Γλώσσας και Φιλολογίας της Φιλοσοφικής Σχολής του Αριστοτελείου Πανεπιστημίου Θεσσαλονίκης. Η εργασία αφορά τη σχολιασμένη μετάφραση του εικονογραφημένου βιβλίου Piratrans Carabarco και του τετραδίου εργασιών που το συνοδεύει. Ο συγγραφέας του έργου, το οποίο κυκλοφόρησε το 2015 από τις εκδόσεις La Calle, είναι ο Gran Ovidio Acopán (Γκραν Οβίδιο Ακοπάν) και το θέμα του είναι η αποδοχή της έμφυλης διαφορετικότητας και συγκεκριμένα των τρανς ταυτοτήτων. Το τετράδιο εργασιών αποτελείται από δεκαεννιά εκπαιδευτικές δραστηριότητες, οι οποίες μπορούν να αξιοποιηθούν από εκπαιδευτικούς ή γονείς. Η εργασία μας απευθύνεται σε κάθε άτομο (εκπαιδευτικούς, γονείς, θεωρητικούς, ακτιβιστές κ.ά.) που αγωνίζεται για την κοινωνική αλλαγή στον τομέα της ισότητας των φύλων αλλά και σε καθηγητές και φοιτητές που μελετούν στους χώρους της Μεταφρασεολογίας και της Παιδικής Λογοτεχνίας. Οι στόχοι της εργασίας είναι τρεις: πρώτον, η ανάδειξη των διλημμάτων κατά τη διάρκεια της μετάφρασης ενός λογοτεχνικού έργου το οποίο απευθύνεται σε παιδιά και η παρουσίαση των παραμέτρων τις οποίες θα πρέπει να λαμβάνει υπόψη της η μεταφράστρια πριν την τελική της απόφαση· δεύτερον, η παρουσίαση στρατηγικών οι οποίες συχνά χρησιμοποιούνται κατά τη μετάφραση παιδικής λογοτεχνίας· τέλος, η ευαισθητοποίηση πάνω σε ζητήματα φύλου και διαφορετικότητας. Λέξεις κλειδιά: μετάφραση παιδικής λογοτεχνίας, ισπανική παιδική λογοτεχνία, τρανς ζήτημα, έμφυλη διαφορετικότητα
description: The current postgraduate paper entitled “Translating the gendered Other for children: annotated translation of Piratrans Carabarco from Spanish into Greek” was the result of a research process under the postgraduate program “Linguistics and Cultural Studies”, specialization “Translation, communication and publishing” of the Department of Italian Language and Literature, School of Philosophy of the Aristotle University of Thessaloniki. The paper concerns the annotated translation of the illustrated book Piratrans Carabarco and the activity book accompanying it. The author of the book, which was published in 2015 by publishing house La Calle, is Gran Ovidio Acopán and its theme is the acceptance of gender diversity and, more specifically, the acceptance of trans identities. The activity book consists of nineteen educational activities, which could be utilized by educators or parents. Our work addresses every person (educators, parents, theorists, activists etc.) who fights for social change in the field of gender equality but also professors and students who study in the fields of Translation and Children’s Literature. The purposes of this paper are three: firstly, to point out the dilemmas during the translation process of a literary work addressing children and present the parameters that should be considered by the translator before her final decision is made; secondly, to present the strategies that are frequently deployed in the translation of children’s literature; finally, to raise awareness of gender diversity issues. Key words: translation of children’s literature, Spanish children’s literature, trans issue, gender diversity